### Beslutningstema

I denne sag træffes beslutning om frigivelse af midler af cykelstipuljen 2024.

### Historik

I december 2023 prioriterede Teknik- og Miljøudvalget, at midler i anlægspuljen til cykelstier i 2024 skal anvendes til anlæg af

* enkeltrettet sti i én vejside langs [adresse] i Skærbæk,
* enkeltrettede stier mellem [adresse] og [adresse] i Branderup samt
* dobbeltrettet cykelsti langs [adresse] mellem [adresse] og Stationsvej ved Løgumkloster.

### Sagsfremstilling

I forlængelse af prioriteringen af anlægspuljen til cykelstier i 2024 søges der om frigivelse af rådighedsbeløb på i alt 4,485 mio. kr. til projektering og anlæg til følgende tre projekter:

* Enkeltrettet sti langs [adresse] mellem [adresse] og [adresse] i Skærbæk: 675.000 kr. kr.
* Enkeltrettet sti langs [adresse] mellem [adresse] og [adresse] i Branderup: 810.000 kr.
* Dobbeltrettet cykelsti langs [adresse] mellem [adresse] og Stationsvej ved Løgumkloster: 3,0 mio. kr.

Forvaltningen gør opmærksom på, at udgifterne til de enkelte projekter er skønnede overslagspriser ud fra enhedspriser og erfaringstal. De enkelte projekter er endnu ikke projekteret, og der er f.eks. ikke undersøgt for jordbundsforhold. Derfor kan anlægsudgiften for de enkelte projekter afvige fra overslagsprisen. Såfremt der fremkommer afvigelser i anlægsudgiften for det enkelte projekt, orienteres der herom, inden projektet igangsættes.

Det er forventningen, at stierne i Skærbæk og Branderup kan anlægges inden for eksisterende vejareal, og at der således ikke skal købes jord til de to projekter.

For at projektet langs [adresse] kan realiseres og igangsættes, bliver det nødvendigt at erhverve arealer langs den planlagte sti. Som udgangspunkt ønsker Tønder Kommune at indgå frivillige aftaler omkring arealerhvervelse med de berørte lodsejere. Skulle det ikke være muligt at indgå en frivillig aftale, agter Tønder Kommune at ekspropriere det nødvendige areal. Forvaltningen forventer, at erhvervelse af arealet vil være ukompliceret og foreslår, at forvaltningen bemyndiges til at indlede forhandlinger med lodsejerne.

### Økonomi

|  |  |
| --- | --- |
| Anlægsbudget 2024, pulje til cykelstier, i alt | 6,051 mio. kr. |
| Heraf forlodsprioriteret til dobbeltrettet cykelsti fra [adresse] langs [adresse] | 1,310 mio. kr. (Skønnet overslagspris) |
| Heraf til tre prioriterede projekter: | 4,485 mio. kr. (Skønnede overslagspriser) |
| * Heraf til enkeltrettet stig langs [adresse] mellem [adresse] og [adresse] i Skærbæk | 675.000 kr. |
| * Heraf til enkeltrettet sti langs [adresse] mellem [adresse] og [adresse] i Branderup | 810.000 kr. |
| * Heraf til dobbeltrettet cykelsti langs [adresse] mellem [adresse] og Stationsvej ved Løgumkloster | 3,000 mio. kr. |
| Restpulje, i alt | 256.000 kr. |

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der af anlægsnr. 795, Pulje til cykelstier, gives en anlægsbevilling på i alt 4,485 mio. kr. til de tre prioriterede projekter, |
| at | der frigives et rådighedsbeløb på 4,485 mio. kr. |
| at | forvaltningen bemyndiges til at optage forhandling med de berørte lodsejere, med henblik på at opnå en frivillig om arealerhvervelse på ekspropriationslignende vilkår, |
| at | ekspropriation til arealerhvervelse indledes, hvis der ikke kan opnås forlig ved frivillig aftale, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.